For andet år i træk er antallet af unge, der søger ind på en uddannelse via kvote to i Aalborg steget. 9.000 kommende studerende har i år afleveret en kvote 2-ansøgning til Aalborg Universitet. Det er 7,8 procent flere end sidste år. Af dem har 2.560 Aalborg Universitet som deres førsteprioritet, og det er også flere end i marts for et år siden. Det er studier som medicin, jura og psykologi, der bidrager til den positive udvikling. Alle sammen uddannelser, der kræver et højt gennemsnit, hvis man vil optages via kvote 1 til sommer. Det er især hjemmebanen i Aalborg, der er populær for Aalborg Universitet. En klar overvægt af førsteprioritetsansøgningerne er til uddannelser her frem for hos universitetets afdeling i København. På trods af den positive udvikling i den nordjyske hovedstad, ser det modsat ud for resten af landet. På landsplan af antallet af kvote 2-ansøgninger faldet med tre procent.

Opsummering:
På landsplan er antallet af unge, der søger ind på en uddannelse via kvote 2 faldet, men i Aalborg er det steget.